## Les conselleries d'Agricultura i Medi Ambient promouen el treball conjunt amb la Diputació de València per a millorar els camins rurals

*** El secretari autonòmic d'Agricultura es reunix amb el director general de Medi Natural i Animal i el director de Carreteres de la Diputació de València per a establir les bases de coordinació en la matèria**

Les conselleries d'Agricultura, Ramaderia i Pesca i de Medi Ambient, Aigua, Infraestructures i Territori i la Diputació de València han acordat treballar conjuntament en la millora de camins rurals durant els pròxims anys.

Així, el secretari autonòmic d'Agricultura, Javier Bartolomé; el director general de Medi Natural i Animal, Raúl Mérida, i el director de Carreteres de la Diputació, Javier Piedra, han mantingut una reunió per a establir les bases per a treballar conjuntament en el pla d'obres de camins rurals, matèria en la qual les dues administracions compartixen competències.

Durant la trobada, s'han posat els fonaments per a la màxima coordinació durant esta legislatura en el condicionament de vies pecuàries de molt d'interés per a vertebrar el territori. Les dues administracions compartixen la necessitat de donar solucions a les zones rurals.

Fecha: 23/11/2023